สวัสดีค่ะ ขออนุญาตสอบถามเนื่องจากประจำเดือนล่าสุดมาวันที่ 1-5 ส.ค. แต่เมื่อวันที่ 20 ส.ค. มีเลือดออกมาจากช่องคลอดเป็นสีแดงคล้ำ คล้ายๆ เลือดประจำเดือน กระปิดกระปอย แต่จะมีเลือดออกมาส่วนใหญ่เวลาปัสสาวะ เลือดจะค่อยๆ หยดออกมาเหมือนน้ำมูก หรือบางครั้งหากเลือดไม่ได้หยดออกมา เวลาใช้ทิชชู่ซับที่อวัยวะเพศจะมีเลือดสีคล้ำ(บางทีเป็นลิ่มเลือด)ติดทิชชู่ออกมาค่ะ จะใส่แผ่นอนามัยกันเลือดออกมาระหว่างวันไว้ค่ะ แต่ไม่มีการเจ็บท้อง ปวดท้อง หน่วงท้อง เจ็บหลังเลย ปัสสาวะก็ออกเป็นปกติ ไม่เจ็บไม่ขัดค่ะ และขนาดหน้าอกก็ใหญ่ขึ้นเหมือนเป็นประจำเดือน มีการเจ็บที่หน้าอกบ้างนิดหน่อย อาการเป็นมา 1 สัปดาห์แล้วค่ะ และเคยกินยาคุมฉุกเฉินไปเมื่อ 14 ก.ค. แต่วันที่ 1 ส.ค. ประจำเดือนมาปกติ วันนี้ใช้ที่ตรวจครรภ์ตรวจปรากฎว่าไม่ท้อง และเมื่อ 2 สัปดาห์ที่ผ่านมางานค่อนข้างเครียด จึงออกกำลังกายคลายเครียดแทบจะทุกวันค่ะ จึงไม่ทราบสาเหตุที่มีเลือดออกและคัดหน้าอก รบกวนช่วยตอบคำถามให้ด้วยนะคะ ขอบล่วงหน้ามากค่ะ
สวัสดีค่ะ หากได้ทานยาคุมฉุกเฉินไปเมื่อ 14 ก.ค. และได้มีประจำเดือนมาแล้วในวันที่ 1 ส.ค.โดยมานาน 5 วัน แสดงว่าไม่มีการตั้งครรภ์เกิดขึ้นจากการมีเพศสัมพันธ์ในเดือน ก.ค.สำหรับเลือดที่ออกในวันที่ 20 ส.ค. จนึงวันนี้ อาจเป็นเลือด1. เลือดประจำเดือน ซึ่งการที่มีปริมาณน้อย อาจเกิดจากความเครียด การทำงานหนัก ออกกำลังกายมากไป อดนอน อดอาหาร มีน้ำหนักลด มีภาวะโลหิตจาง เป็นต้น2.ผลข้างเคียงจากการใช้ยาฮอร์โมนต่างๆ (หากใช้อยู่) เช่น ยาสตรี ยาสมุนไพร อาหารเสริม เป็นต้น หรือใช้ยาบางอย่าง เช่น ยาละลายลิ่มเลือด เป็นต้น3. มีความผิดปกติที่มดลูก เช่น เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีมดลูกอักเสบติดเชื้อ หรืออุ้งเชิงกรานอักเสบ แต่มักมีตกขาวที่ผิดปกติและปวดท้องน้อยร่วมด้วย รวมถึงมีอาการปัสสาวะผิดปกติ เจ็บขณะมีเพศสัมพันธ์ มีไข้ เป็นต้น5. มีโรคในระบบอื่นๆ เช่น มีภาวะไทรอยด์ฮอร์โมนต่ำ เกร็ดเลือดต่ำ เป็นต้นแนะนำให้สังเกตเลือดที่ออกไปก่อน หากออกไม่เกิน 7 วัน ก็น่าจะเป็นเลือดประจำเดือนได้ ส่วนอาการคัดหน้าอกก็เป็นอาการที่พบร่วมขณะมีประจำเดือน แต่หากเลือดออกนานเกิน 10 วัน หรือยังคงมีเลือดออกกะปริดกะปรอยออกมาอีกเรื่อยๆ หรือมีปวดท้องน้อย แนะนำควรไปพยแพทย์เพื่อตรวจหาสาเหตุค่ะ